b'\n_START_ARTICLE_\nTa glavna Ur\xc5\xa1a\n_START_SECTION_\nVsebina\n_START_PARAGRAPH_\nRoman govori o glavni junakinji Ur\xc5\xa1i, ki je osnovno\xc5\xa1olsko dekle in je na za\xc4\x8detku knjige \xc5\xa1e otrok skozi knjigo pa prehaja v obdobje pubertete, v prvo zaljubljenost in dozoreva tudi v vse bolj treznem razmi\xc5\xa1ljanju. Spremljamo jo na dru\xc5\xbeinskem izletu v Trst, ko se odpravijo po nakupih, kjer mama Ur\xc5\xa1i kupi rde\xc4\x8do jopico. Ur\xc5\xa1a je bila na jopico izredno ponosna in je bila prepri\xc4\x8dana, da ima najlep\xc5\xa1o jopico v \xc5\xa1oli. Vendar je kmalu opazila, da njena prijateljica Alenka nosi enako jopico. Sprva sledi otro\xc5\xa1ko ljubosumje in jeza, vendar se dekleti dogovorita, da bosta jopico nosili izmeni\xc4\x8dno, vsaka en teden. Nato v \xc5\xa1oli organizirajo zbiranje starega papirja. So\xc5\xa1olec Jaka, s katerim se Ur\xc5\xa1a neprestano prepira (vendar ji je v resnici v\xc5\xa1e\xc4\x8d, a se le tega \xc5\xa1e ne zaveda), povabi v svojo skupino Ur\xc5\xa1ini prijateljici Barbaro in Tatjano. Ur\xc5\xa1a je jezna in se odlo\xc4\x8di, da bo sama prinesla toliko papira, da bo zmagovalka ona in jim bo tako zagodla. Nato pa pride \xc5\xa1olski izlet na \xc5\xa0marno goro. Ur\xc5\xa1a se spet spre z Jako in zbe\xc5\xbei pro\xc4\x8d. Zapleza se in znajde se nad prepadom. Re\xc5\xa1i jo profesor \xc5\xa1portne vzgoje in Ur\xc5\xa1a se malce zaljubi vanj. Pa postane Jaka ljubosumen in ker \xc5\xbeeli narediti na Ur\xc5\xa1o vtis ji re\xc4\x8de, da bo izdelal zmaja in poletel z njim. Jaku res uspe narediti zmaja. Polet gredo gledat vsi so\xc5\xa1olci. Polet sicer uspe, a ob pristanku si Jaka zvije gle\xc5\xbeenj. Ur\xc5\xa1a ga tola\xc5\xbei. Naslednje dni, ko Jaka ne more v \xc5\xa1olo, mu Ur\xc5\xa1a prina\xc5\xa1a zvezke. Jaka zanjo izrezlja konji\xc4\x8dka. Ob odhodu pa ji ukrade poljub\xc4\x8dek. Ur\xc5\xa1i je nerodno in zbe\xc5\xbei domov. Naslednji dan dedek podari Ur\xc5\xa1i lepo ogrlico. Ur\xc5\xa1a se nato odpravi z nalogami k Jaki. Zaljubljenca si povesta, da sta si v\xc5\xa1e\xc4\x8d in se poljubita. Pri tem se Ur\xc5\xa1ina ogrlica strga. Z Jako pobereta kroglice in Jaka ji obljubi, da ji bo ogrlico popravil. Ur\xc5\xa1a pa pomisli, da tudi v ljubezni ne gre vse gladko._NEWLINE_D.T.\n_START_SECTION_\nGlavne osebe\n_START_PARAGRAPH_\nUR\xc5\xa0A- Kli\xc4\x8dejo jo tudi Ur\xc5\xa1ka Ur\xc5\xa1ika, Ur\xc5\xa1ekin Ur\xc5\xa1. Frizuro ima tako kot Brigitte Bardot. Je malo domi\xc5\xa1ljava, \xc4\x8deprav sama zase ne misli tako. Njeno razpolo\xc5\xbeenje se lahko v hipu zelo spremeni._NEWLINE_JAKA- Ur\xc5\xa1in so\xc5\xa1olec. Ima dolge sku\xc5\xa1trane lase. Ur\xc5\xa1a pravi da so ala Beatles. V\xc5\xa1e\xc4\x8d so mu bojne ladje, Ur\xc5\xa1in dedek in vse, kar mu on pove._NEWLINE_PAPA\xc4\x8cI- Tako Ur\xc5\xa1a kli\xc4\x8de svojega o\xc4\x8deta, ko ho\xc4\x8de postati odrasla ga za\xc4\x8dne klicati o\xc4\x8de. Nikakor ne razume, zakaj \xc5\xbeenske nakupujejo tako dolgo._NEWLINE_MAMICA- Sovra\xc5\xbei besedo cvek. Kasneje jo za\xc4\x8dne klicati mama._NEWLINE_DEDEK- Je upokojen mornari\xc5\xa1ki oficir. Cele ure pripoveduje o bitkah in ladjah iz prve in druge svetovne vojne. Ima mornari\xc5\xa1ke brke in je zelo prijazen. Zelo dobro ra\xc4\x8duna in pomaga Ur\xc5\xa1i pri matemati\xc4\x8dnih doma\xc4\x8dih nalogah._NEWLINE_TATJANA-Ur\xc5\xa1ina so\xc5\xa1olka in v\xc4\x8dasih najbolj\xc5\xa1a prijateljica._NEWLINE_BARBARA- Ur\xc5\xa1ina so\xc5\xa1olka in v\xc4\x8dasih najbolj\xc5\xa1a prijateljica._NEWLINE_GLAS- Ur\xc5\xa1o spremlja na vsakem koraku in ji, ko dvomi, pomaga z nasveti, ki v\xc4\x8dasih niso najbolj pametni.\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki Moja knji\xc5\xbenica pri zalo\xc5\xbebi Mladinska knjiga.'